CELEX: C2007/211/80
Language: lv
Date: 2007-09-08 00:00:00
Title: Lieta T-239/07: Prasība, kas celta 2007. gada 9. jūlijā — Pathé Distribution / EACEA

8.9.2007   
            
            
               LV
            
            
               Eiropas Savienības Oficiālais Vēstnesis
            
            
               C 211/42
            
         Prasība, kas celta 2007. gada 9. jūlijā — Pathé Distribution/EACEA
   
   (Lieta T-239/07)
   (2007/C 211/80)
   Tiesvedības valoda — franču
   Lietas dalībnieki
   
      Prasītājs: Pathé Distribution SAS, Parīze (Francija) (pārstāvis — P. Deprez, advokāts)
   
      Atbildētāja: Izglītības, audiovizuālās jomas un kultūras lietu izpildaģentūra (EACEA)
   Prasītāja prasījumi:
   
               —
            
            
               atzīt, ka Izglītības, audiovizuālās jomas un kultūras lietu izpildaģentūra nav pienācīgi izbeigusi līgumu Nr. 2006-09120304D1021001FD1507 un tas joprojām ir spēkā;
            
         
               —
            
            
               piespriest Izglītības, audiovizuālās jomas un kultūras lietu izpildaģentūrai samaksāt prasītājam summu EUR 9 737 apmērā, kas tam vēl pienākas atbilstoši līgumam.
            
         Pamati un galvenie argumenti
   Ar šo prasību, kas ir balstīta uz šķīrējklauzulu, prasītājs lūdz, lai atbildētājai piespriež samaksāt summu, kura atbilst atlikumam, kas tam pienākas par izpildīto līgumu Nr. 2006-09120304D1021001FD1507, kurš attiecas uz Kopienas finanšu atbalstu filmas videografiskas izplatīšanas projektam un kurš noslēgts saskaņā ar programmu “MEDIA Plus”, kas pieņemta ar Padomes Lēmumu 2000/821/EK (1).
   Līgumu lietas dalībnieki parakstīja 2006. gada 27. jūnijā un atbildētāja izmaksāja prasītājam avansu saskaņā ar līguma noteikumiem. 2007. gada 8. maijā atbildētāja nosūtīja prasītājam vēstuli par minētā līguma izbeigšanu, jo faktiskās kopējās projekta izmaksas bija mazākas par projektam piešķirto pagaidu budžetu un, iesniedzot projekta finanšu atskaiti, nebija sniegti rakstiski paskaidrojumi, un lūdza atmaksāt izmaksāto avansu. Prasītājs turpretim uzskata, ka saskaņā ar līguma noteikumiem atbildētājas ieguldījumam projektā bija jābūt 50 % no faktiskajām videografiskās izplatīšanas izmaksām un tādējādi lūdz izmaksāt summu, kas tam pienākas papildus jau izmaksātajam avansa maksājumam.
   Savas prasības pamatojumam prasītājs norāda, ka atbildētāja līgumu ir izbeigusi prettiesiski un nepamatoti, jo tā nav ievērojusi līguma noteikumus par līguma izbeigšanas kārtību un tā nav prasītājam noteikusi termiņu, lai tas varētu iesniegt savus apsvērumus par līguma izpildes gaitu. Prasītājs uzskata, ka Pirmās instances tiesai ir jāatzīst, ka līgums tādēļ joprojām ir spēkā.
   Turklāt prasītājs apstrīd atbildētājas norādītos līguma izbeigšanas pamatus, proti, līgumisko saistību neizpildi.
   
      (1)  Padomes 2000. gada 20. decembra Lēmuma 2000/821/EK par Eiropas audiovizuālo darbu izstrādes, izplatīšanas un popularizēšanas veicināšanas programmas īstenošanu (MEDIA Plus — Izstrāde, izplatīšana un popularizēšana (2001.-2005. gads), OV L 336, 82. lpp.).